CELEX: 32018D0187
Language: lv
Date: 2018-02-06 00:00:00
Title: Komisijas Īstenošanas lēmums (ES) 2018/187 (2018. gada 6. februāris), ar ko Lēmuma 2008/185/EK II pielikumu groza attiecībā uz kontroles programmas Aujeski slimības izskaušanai no Itālijas Emīlijas-Romanjas reģiona apstiprināšanu (izziņots ar dokumenta numuru C(2018) 579) (Dokuments attiecas uz EEZ. )

8.2.2018   
            
            
               LV
            
            
               Eiropas Savienības Oficiālais Vēstnesis
            
            
               L 34/36
            
         KOMISIJAS ĪSTENOŠANAS LĒMUMS (ES) 2018/187
   (2018. gada 6. februāris),
   ar ko Lēmuma 2008/185/EK II pielikumu groza attiecībā uz kontroles programmas Aujeski slimības izskaušanai no Itālijas Emīlijas-Romanjas reģiona apstiprināšanu
   
      
         (izziņots ar dokumenta numuru C(2018) 579)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. punktu,
   tā kā:
   
               (1)
            
            
               Direktīvā 64/432/EEK paredzēti noteikumi par cūku tirdzniecību Savienībā. Minētās direktīvas 9. pantā paredzēts, ka dalībvalsts, kas visā vai daļā tās teritorijas ieviesusi obligāto valsts programmu Aujeski slimības kontrolei, attiecīgo programmu var iesniegt apstiprināšanai Komisijā. Tajā arī paredzēts, ka var būt vajadzīgas papildu garantijas Savienības iekšējā tirdzniecībā ar cūkām.
            
         
               (2)
            
            
               Ar Komisijas Lēmumu 2008/185/EK (2) ir noteiktas papildu garantijas attiecībā uz cūku pārvietošanu starp dalībvalstīm. Minētās garantijas ir saistītas ar dalībvalstu klasificēšanu pēc to statusa attiecībā uz Aujeski slimību. Lēmuma 2008/185/EK II pielikumā minētas dalībvalstis vai to reģioni, kur ir apstiprinātas valsts kontroles programmas Aujeski slimības izskaušanai.
            
         
               (3)
            
            
               Itālija ir iesniegusi Komisijai apliecinošus dokumentus, lai varētu apstiprināt tās kontroles programmu Aujeski slimības izskaušanai no Emīlijas-Romanjas reģiona un lai šo reģionu varētu pienācīgi iekļaut Lēmuma 2008/185/EK II pielikumā. Pēc minēto apliecinošo dokumentu izvērtēšanas Emīlijas-Romanjas reģions būtu jāiekļauj Lēmuma 2008/185/EK II pielikumā. Tāpēc Lēmuma 2008/185/EK II pielikums būtu attiecīgi jāgroza.
            
         
               (4)
            
            
               Tāpēc Lēmums 2008/185/EK būtu attiecīgi jāgroza.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/185/EK II pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2018. gada 6. februārī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 121, 29.7.1964., 1977/64. lpp.
   
   
      (2)  Komisijas 2008. gada 21. februāra Lēmums 2008/185/EK par papildu garantijām Kopienas iekšējā tirdzniecībā ar cūkām attiecībā uz Aujeski cūku slimību un kritērijiem, ar kuriem nodrošina informāciju par šo slimību (OV L 59, 4.3.2008., 19. lpp.).
   
      PIELIKUMS
      “
            II PIELIKUMS
            
               Dalībvalstis vai to reģioni, kur ir apstiprinātas valsts kontroles programmas Aujeski slimības izskaušanai
            
            
                        
                           ISO kods
                     
                     
                        Dalībvalsts
                     
                     
                        Reģioni
                     
                  
                        ES
                     
                     
                        Spānija
                     
                     
                        Visi reģioni
                     
                  
                        IT
                     
                     
                        Itālija
                     
                     
                        Emīlijas-Romanjas reģions
                        Friuli-Venēcijas Džūlijas reģions
                        Lombardijas reģions
                        Veneto reģions
                     
                  
                        LT
                     
                     
                        Lietuva
                     
                     
                        Visi reģioni
                     
                  
                        PL
                     
                     
                        Polija
                     
                     
                        Lejassilēzijas vojevodiste: visi povjati;
                        Kujāvijas-Pomožes vojevodiste: visi povjati;
                        Ļubļinas vojevodiste: visi povjati;
                        Lubušas vojevodiste: visi povjati;
                        Lodzas vojevodiste: visi povjati;
                        Mazpolijas vojevodiste: visi povjati;
                        Mazovijas vojevodiste: visi povjati;
                        Opoles vojevodiste: visi povjati;
                        Priekškarpatu vojevodiste: visi povjati;
                        šādi Podlases vojevodistes povjati: Grajeva, Kolno, Lomža (łomżyński, Łomża), Visoke Mazovecke, Zambrova;
                        Pomožes vojevodiste: visi povjati;
                        Silēzijas vojevodiste: visi povjati;
                        Sventokšiskas vojevodiste: visi povjati;
                        Varmijas-Mazūrijas vojevodiste: visi povjati;
                        Lielpolijas vojevodiste: visi povjati;
                        Rietumpomožes vojevodiste: visi povjati.
                     
                  ”